മുഖ്യമന്ത്രിയാകാന് പോരാടും:രമേശ് ചെന്നിത്തല ഹരിപ്പാട്: കേരളത്തിന്റെ മുഖ്യമന്ത്രിയാകാന് അവസാനം വരെ പോരാടുമെന്നു രമേശ് ചെന്നിത്തല എം.എല്.എ. താജുല് ഉലമ എജ്യുക്കേഷണല് ആന്ഡ് ചാരിറ്റബിള് ട്രസ്റ്റിന്റെ മെറിറ്റ് അവാര്ഡ് സമ്മേളനം ഉദ്ഘാടനം ചെയ്യുകയായിരുന്നു അദ്ദേഹം. മുഖ്യമന്ത്രി പദവിയിലെത്താന് ആവര്ത്തിച്ച് ശ്രമിക്കുമെന്നും അതിനായി വീണ്ടും വീണ്ടും മത്സരിക്കുമെന്നും അദ്ദേഹം പറഞ്ഞു. ഒരു തെരഞ്ഞെടുപ്പ് പരാജയപ്പെട്ടതുകൊണ്ട് സ്വപ്നം അവസാനിപ്പിക്കില്ല. അവസരങ്ങള് കണ്ടെത്തി അത് ഉപയോഗപ്പെടുത്താന് കഴിയണമെന്നും അദ്ദേഹം പറഞ്ഞു. ട്രസ്റ്റിന്റെ അവാര്ഡ് വിതരണത്തിന്റെ ആദ്യ സെഷന് എ.എം.ആരിഫ് എം.പി. ഉദ്ഘാടനം ചെയ്തു. യു.എം.ഹനീഫാ മുസ്ലിയാര് അധ്യക്ഷത വഹിച്ചു.